पेंडिंग कामों से होगी शुरुआत, कमिश्नर ने तैयार कराई लिस्ट
ग्वालियर| नगर निगम के पेंडिंग कामों की सूची कमिश्नर अनय द्विवेदी ने तैयार करा ली है। इसमें बुनियादी कामों समेत रेनोवेशन तक शामिल हैं। सूची में टाउन हॉल का रुका पड़ा काम, विक्टोरिया मार्केट,गुप्तेश्वर टंकी,एवीएम टंकी, हॉकर्स जोन सहित सड़कों को भी शामिल किया गया है।
शहर में पिछले लंबे समय बड़े काम अटके पड़े हैं। इसमें महाराज बाड़ा स्थित टाउन हॉल का रेनोवेशन चार साल से चल रहा है लेकिन अभी तक पूरा नहीं हो सका है। वहीं विक्टोरिया मार्केट का रेनोवेशन भी नहीं हो सका। गुप्तेश्वर स्थित पानी की टंकी का काम जारी है जिसमें 68 लाख रुपए का काम हो चुका है। इसे जल्द चालू किया जाएगा। मुरार हॉकर जोन के नए स्थल को भी जल्द पूरा करने को कहा गया है। उपनगर ग्वालियर की एवीएम टंकी में टेक्निकल पेंच को दूर करने का प्रयास किया जाएगा । इस संबंध में निगम आयुक्त अनय द्विवेदी का कहना है कि सड़क सहित टाउनहॉल,पानी की टंकियों के काम जल्द शुरु कराए जा रहे हैं। हॉकर जोन भी प्राथमिकता पर हैं। संबंधित अधिकारियों से अपडेट भी लिया गया है।
hin_Deva hin_Deva hin_Deva